《壬戍重午於潜李氏作》
宋代·陈藻

我来於潜县，知有老聃族。
王气歇唐家，孙支散幽谷。
居然多仕歇，壁列登科录。
生儿皆可爱，大小芝兰馥。
大者初试归，两眼如明烛。
小者才读书，应对机锋速。
他乡客重午，菖蒲随饮俗。
老去卧家山，如梦开诗牍。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。